rejauldu/bengali-wikipedia huggingface dataset:
দাভিদ সান্তোস (, ; জন্ম: ১০ জানুয়ারি ২০০৭) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০২৩ সালে, সান্তোস পর্তুগাল অনূর্ধ্ব-১৭ দলের হয়ে পর্তুগালের বয়সভিত্তিক পর্যায়ে অভিষেক করেছেন।  প্রারম্ভিক জীবন দাভিদ সান্তোস ২০০৭ সালের ১০ই জানুয়ারি তারিখে পর্তুগালে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সান্তোস পর্তুগাল অনূর্ধ্ব-১৭ এবং পর্তুগাল অনূর্ধ্ব-১৮ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০২৩ সালের ১৮ই নভেম্বর তারিখে তিনি মন্টিনিগ্রো অনূর্ধ্ব-১৭ দলের বিরুদ্ধে ম্যাচে পর্তুগাল অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/4162055  তথ্যসূত্র  বহিঃসংযোগ               বিষয়শ্রেণী:২০০৭-এ জন্ম বিষয়শ্রেণী:জীবিত ব্যক্তি বিষয়শ্রেণী:পর্তুগিজ পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:পর্তুগালের আন্তর্জাতিক যুব ফুটবলার বিষয়শ্রেণী:পর্তুগালের অনূর্ধ্ব-১৭ আন্তর্জাতিক ফুটবলার
করিম বখশ ১৮৬৫ সালে ভারতের জম্মুতে জন্মগ্রহণ করেন। তিনি ভারতীয় উপমহাদেশ থেকে প্রথম কুস্তিগির যখন তিনি ১৮৯২ সালে ইংল্যান্ডের টম ক্যাননকে পরাজিত করেন। এছাড়াও তিনি রুস্তম -ই-হিন্দ উপাধি লাভ করেন। এস মজুমদার তার শক্তিশালী মানুষ, বছরের পর বছর (, Lucknow, 1942) বইতে লিখেছিলেন যে, "ভারতীয় কুস্তির মহান শিল্পের কিংবদন্তি আছে কিন্তু কোন ইতিহাস নেই" এবং তাই তিনি কুস্তি এবং কুস্তিগির সম্পর্কে ১৮৯২ সালে লেখা শুরু করেন, যখন ইংরেজ চ্যাম্পিয়ন টম ক্যানন ভারত সফর করেন এবং ২১ বছর বয়সী করিম বখশ দ্বারা পরাজিত হয়েছিলএন। এ থেকে মনে হয় যে, পেশাদার কুস্তির ভারতীয় এবং পশ্চিমা স্কুলের মধ্যে প্রথম আন্তর্জাতিক যোগাযোগ ছিল।Pakistan's National Newspaper 'The News' of 22 June 2009.   তথ্যসূত্র   বিষয়শ্রেণী:১৮৬৫-এ জন্ম বিষয়শ্রেণী:ভারতীয় কুস্তিগির বিষয়শ্রেণী:পুরুষ কুস্তিগির বিষয়শ্রেণী:ভারতীয় পুরুষ ক্রীড়া কুস্তিগির
অচিন্তপুর ইউনিয়ন বাংলাদেশের ময়মনসিংহ জেলার গৌরীপুর উপজেলার অন্তর্গত একটি ইউনিয়ন।   অবস্থান ও সীমানা  অচিন্তপুর ইউনিয়নের পূর্বে সহনাটি ও মাওহা ইউনিয়ন, ‍পশ্চিমে রামগোপালপুর ও গৌরীপুর ইউনিয়ন, দক্ষিণে রামগোপালপুর ও সহনাটি ইউনিয়ন এবং ঈশ্বরগঞ্জ উপজেলা এবং উত্তরে নেত্রকোণার পূর্বধলা উপজেলা অবস্থিত।   শিক্ষার হার ও শিক্ষা প্রতিষ্ঠান  শিক্ষার হার : 'শিক্ষা প্রতিষ্ঠান এখানে রয়েছে অসংখ্য শিক্ষা প্রতিষ্টান। শাহগঞ্জ উচ্চ বিদ্যালয় ও কলেজ এখানকার শিক্ষার প্রাণ। এছাড়াও রয়েছে সহরবানু বালিকা উচ্চ বিদ্যালয়,শাহ্গঞ্জ বাজার। ড. এম আর করিম হাইস্কুল,অচিন্তপুর। তালে হুসেন খান বিদ্যালয়,মুখুরিয়া। লংকাখোলা বহুমুখী উচ্চ বিদ্যালয়,লংকাখোলা। বি.এম কলেজ,আলিয়া মাদরাসা,নুরানি হাফিজিয়া মাদরাসা,মহিলা কওমি মাদরাসা সহ অনেক শিক্ষাপ্রতিষ্ঠান। এ   দর্শনীয় স্থান  এখানকার দর্শনীয় স্থানগুলোর মধ্যে অন্যতম চিমুরাণীর দিঘি।যা ঐতিহাসিক একটি দিঘি। এটি সিংরাউন্দ গ্রামে অবস্থিত। এছাড়াও রয়েছে হযরত শাহ্ছুফ (রঃ) এর কবর। এটি শাহ্গঞ্জ বাজারের কেন্দ্রীয় জামে মসজিদের পাশে। তিনটি বিশাল আকারের বিল। আগ্রাইল বিল,চাতুল বিল,ঢালিয়া বিল।   আরও দেখুন    ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:গৌরীপুর উপজেলার ইউনিয়ন
কুয়েত জাতীয় অনূর্ধ্ব-১৯ ক্রিকেট দল অনূর্ধ্ব-১৯ আন্তর্জাতিক ক্রিকেটে কুয়েত রাজ্যের প্রতিনিধিত্ব করে। এটি কুয়েত ক্রিকেট অ্যাসোসিয়েশন (কেএসি) দ্বারা সংগঠিত, যেটি ২০০৫ সাল থেকে আন্তর্জাতিক ক্রিকেট কাউন্সিলের(আইসিসি) একটি সহযোগী সদস্য, এর আগে ১৯৯৮ সাল থেকে একটি অনুমোদিত সদস্য ছিল। Kuwait at CricketArchive  কুয়েত ২০১৯ এবং ২০২১ এসিসি অনূর্ধ্ব-১৯ এশিয়া কাপের জন্য যোগ্যতা অর্জন করেছে।   তথ্যসূত্র    বহিঃসংযোগ   বিষয়শ্রেণী:ক্রিকেট দল বিষয়শ্রেণী:অনূর্ধ্ব-১৯ ক্রীড়া বিষয়শ্রেণী:অনূর্ধ্ব-১৯ ক্রিকেট দল বিষয়শ্রেণী:১৯৮৮-এ প্রতিষ্ঠিত
অন্তর জ্বলে হলো একটি প্রসিদ্ধ আধুনিক গান। গানটির সুরকার আহমেদ ইমতিয়াজ বুলবুল, কণ্ঠ দিয়েছেন কুমার বিশ্বজিৎ এবং গানটি প্রেমের আবাস এলবামের অন্তর্ভুক্ত।   গানের কথা  অন্তর জ্বলে রে জ্বলে  অন্তর জ্বলে রে জ্বলে  বুকের ভেতর অন্তর আমার জ্বলে  অন্তর জ্বলে রে জ্বলে  অন্তর জ্বলে রে জ্বলে  বুকের ভেতর অন্তর আমার জ্বলে  যখন আমার তুমি কেউ লাগো না  যখন আমার তুমি কেউ লাগো না  পাড়াপড়শী বলে রে  তখন আরও বেশি বেশি জ্বলে  তখন আরও বেশি বেশি জ্বলে  অন্তর জ্বলে রে জ্বলে  অন্তর জ্বলে রে জ্বলে  বুকের ভেতর অন্তর আমার জ্বলে  একে তো হায় অন্তরেতে পিরিতের ঘাও  সে ঘায়েতে তোমরা কেন লবণ ছিটাও  একে তো হায় অন্তরেতে পিরিতের ঘাও  সে ঘায়েতে তোমরা কেন লবণ ছিটাও  তোমরা তার কথা বলে  চোখেতে দাও মরিচ ডলে  তোমরা তার কথা বলে  চোখেতে দাও মরিচ ডলে  চোখের পানি গড়গড়াইয়া  চোখের পানি গড়গড়াইয়া  পড়ে চোখের তলে  জ্বলে রে, জ্বলে রে, অন্তর জ্বলে  তখন আরও বেশি বেশি জ্বলে  অন্তর জ্বলে রে জ্বলে  অন্তর জ্বলে রে জ্বলে  বুকের ভেতর অন্তর আমার জ্বলে  একে তো হায় কব্বরেতে দিয়াছি এক পাও  পারলে তোমরা এখনই বাঁশ-চাটাই কিনতে যাও  একে তো হায় কব্বরেতে দিয়াছি এক পাও  পারলে তোমরা এখনই বাঁশ-চাটাই কিনতে যাও  বুঝি সবার মতিগতি  পেছনে চাও আমার ক্ষতি  আরে বুঝি সবার মতিগতি  পেছনে চাও আমার ক্ষতি  রূপে গুণে অপূর্ব তাই  রূপে গুণে অপূর্ব তাই  সবাই তাহার দলে  জ্বলে রে, জ্বলে রে, অন্তর জ্বলে  তখন আরও বেশি বেশি জ্বলে  অন্তর জ্বলে রে জ্বলে  অন্তর জ্বলে রে জ্বলে  বুকের ভেতর অন্তর আমার জ্বলে  অন্তর জ্বলে রে জ্বলে  অন্তর জ্বলে রে জ্বলে  বুকের ভেতর অন্তর আমার জ্বলে  যখন আমার তুমি কেউ লাগো না  যখন আমার তুমি কেউ লাগো না  পাড়াপড়শী বলে রে  তখন আরও বেশি বেশি জ্বলে  তখন আরও বেশি বেশি জ্বলে  অন্তর জ্বলে রে জ্বলে  অন্তর জ্বলে রে জ্বলে  বুকের ভেতর অন্তর আমার জ্বলে।   আরও দেখুন   আধুনিক গান   তথ্যসূত্র   বিষয়শ্রেণী:শিল্পকলা বিষয়শ্রেণী:সঙ্গীত
আলেকজান্ডার জর্জ গুট (জন্ম ১৫ মার্চ, ১৯৮৮, পিওপিপিসি, নিউ ইয়র্ক) নিউ ইয়র্ক ভিত্তিক একজন গায়ক-গীতিকার এবং বহু সংগীত যন্ত্রবাদক। তার ইউটিউব চ্যানেল গুটমিউজিক (GootMusic) ৭০ কোটিরও বেশিবার দেখা হয়েছে।[১] গুটমিউজিক হল ইউটিউবে সবচেয়ে বেশি দেখা ইউটিউব চ্যানেলের মধ্যে ১৫৮২ তম। তিনি গিটার, পিয়ানো, ড্রামস এবং অন্যান্য সংগীত যন্ত্র বাজাতে পারেন।   জীবনী ও কর্মজীবন  গুট ১৬ বছর বয়সে ২০০৪ সালে গান রেকর্ডিং শুরু করে এবং এরপর থেকে বিভিন্ন সামজিক যোগাযোগ মাধ্যমে এবং তার নিজের ওয়েবসাইটে গান গাইতে শুরু করেন এবং জনপ্রিয়তা অর্জন করেন এবং এর মাধ্যমে তিনি তার কিছু সঙ্গীত ও সংবাদ নিয়মিত প্রকাশ করে থাকেন। তার অধিকাংশ সময় তার নিজস্ব হোম ষ্টুডিউতে সঙ্গীত আয়োজন এবং ভিডিও সম্পাদনা কিংবা বিশ্বের বিভিন্ন স্থানে ভ্রমণে কেটে যায়।  গুটের প্রথম স্টুডিও অ্যালবাম "ইন ইয়োর অ্যাটমোস্ফিয়ার" প্রকাশ হয়, যা তার ভক্তদের মাধ্যমে অত্যন্ত সফলতা লাভ করে। তার ইউটিউব চ্যানেলে প্রায় ৩০ লক্ষ সাবস্ক্রাইবার রয়েছে এবং তার ভিডিও ৩৩০ মিলিয়ন বার দেখা হয়েছে।  গুট শুরুর দিকে দীর্ঘদিন তার সঙ্গীত ও ভিডিও পাকেপসির নিজস্ব হোম ষ্টিডিও থেকে রেকর্ড করতেন এবং ২০১৫ সালের ফেব্রুয়ারির শুরুর দিকে ইউরোপ ভ্রমণের পরপরই লস এঞ্জেলসে চলে আসেন।  গুট অন্যান্য শিল্পীদের সহযোগিতায় বেশ কয়েকটি ভিডিও তৈরি করেছেন যেমন ওই আর ইন দ্যা ক্রাউড, কার্ট হুগো স্নাইডার, মেগান নিকোল, স্যাম চয় এবং এগেইনস্ট দ্যা কারেন্ট।  গুট চার খণ্ডে সং আই উইশ টু রোট এর বিভিন্ন সংস্করণ তার ইউটিউব চ্যানেলে প্রকাশ করেন।   ব্যক্তিগত জীবন  আলেকজান্ডার গুট তাঁর তৎকালীন বাগদত্তা এলি ফওলারের কে নিয়ে লেখা "আনস্টপাবেল" গানের মাধ্যমে ২০১৫সালের ৩রা জুলাই সৈকতের ধারে বিয়ের প্রস্তাব দেন এবং প্রস্তাবের সময় গানটি গেয়ে শোনান। ২০১৬ সালের ১৯শে জুন গুট ও এলি ক্যালিফোর্নিয়ার সান্তা বারবারায় অবস্থিত ব্যাকারা রিসোর্ট এন্ড স্পা এ বিবাহ বন্ধনে আবদ্ধ হন। ২০১৮ সালের ২১শে জুন এই দম্পতি তাদের পুত্র জেমস আলেকজান্ডার গুট এর জন্মের সংবাদ ঘোষণা করেন।   তথ্যসূত্র   [১] https://www.youtube.com/c/gootmusic/about  বিষয়শ্রেণী:১৯৮৮-এ জন্ম বিষয়শ্রেণী:২১শ শতাব্দীর মার্কিন সঙ্গীতশিল্পী বিষয়শ্রেণী:নিউ ইয়র্ক (অঙ্গরাজ্যের) ইউটিউবার বিষয়শ্রেণী:মার্কিন পপ সঙ্গীতশিল্পী বিষয়শ্রেণী:জীবিত ব্যক্তি বিষয়শ্রেণী:পুরুষ ইউটিউবার বিষয়শ্রেণী:মার্কিন পপ গায়ক বিষয়শ্রেণী:নিউ ইয়র্ক (অঙ্গরাজ্য)-এর গীতিকার বিষয়শ্রেণী:মার্কিন পুরুষ বেস গিটারবাদক বিষয়শ্রেণী:মার্কিন পপ পিয়ানোবাদক
আবুল লাইস সমরকন্দি বা আবুল লাইস আস-সমরকন্দি (আরাবি: أبو الليث السمرقندي, ইংরেজি : Abū l-Laiṯ as-Samarqandī) ( জন্ম: ৯৪৪; মৃত্যু: ৯৮৩) ছিলেন দশম শতাব্দীর দ্বিতীয়ার্ধে বসবাসরত একজন ইসলামি পণ্ডিত, বিজ্ঞ আলেম হানাফি ফকিহ। আল-কুরআনের একজন বিশিষ্ট ভাষ্যকার, যিনি ধর্মতত্ত্ব এবং ফিকহ তথা ইসলামি আইনশাস্ত্রের উপর বিভিন্ন বই লিখেছেন । এদের মধ্যে উল্লেখযোগ্য হলো বাহরুল উলুম (بحر العلوم)। এটি আল কুরআনের তাফসির গ্রন্থ । যা তাফসির আস-সমরকন্দি নামেও পরিচিত , এবং তাম্বিহুল গাফিলিন (تنبيه الغافلين) সহ অনেক গ্রন্থের রচয়িতা তিনি।   তথ্যসূত্র   বিষয়শ্রেণী:৯৮৩-এ মৃত্যু বিষয়শ্রেণী:৯৪৪-এ জন্ম বিষয়শ্রেণী:সমরকন্দের ব্যক্তি বিষয়শ্রেণী:হানাফি ফিকহ পণ্ডিত বিষয়শ্রেণী:মাতুরিদি ব্যক্তি বিষয়শ্রেণী:১০ম শতাব্দীর পণ্ডিত বিষয়শ্রেণী:ইসলামি তপস্যা
thumb|মিশ্র রন্ধনশৈলীর উদাহরণ : ধুমায়িত স্যালমন মাছ ভাতের কাগজে মুড়িয়ে এভোক্যাডো, শশা এবং কাকড়া দিয়ে পরিবেশন। মিশ্র রন্ধনশৈলী হচ্ছে একটা রান্নার ধরন যেখানে বিভিন্ন ঐতিহ্যের রান্নার সমাবেশ ঘটেছে। এই রন্ধনশৈলীকে সুনির্দিষ্টভাবে কোন একটি রন্ধনপ্রণালীর সংগে মেলানো যায় না এবং ১৯৭০ দশক থেকে অসংখ্য রেস্তোরাঁর অবদানে এই শৈলীটি গড়ে ।  প্রকারভেদ  মিশ্র খাবার হচ্ছে রান্না করা বিভিন্ন খাবারের রূপ যা বিভিন্ন উৎস থেকে এসেছে। আঞ্চলিক মিশ্র রন্ধনশৈলীতে কোন অঞ্চলের বা উপ অঞ্চলের বিভিন্ন রান্নার সম্মিলিত রূপ দেখা যায়। এশীয় ফিউশন রেস্তোরাঁ গুলোতে এশিয়ার বিভিন্ন দেশের রান্নার মিশ্রিত রূপ দেখা যায় যা যুক্তরাষ্ট্র এবং যুক্তরাজ্যের বিভিন্ন অংশে খুবই জনপ্রিয়।  পূর্ব এশীয়, দক্ষিণ পূর্ব এশীয়, দক্ষিণ এশীয় নামে পরিচিত খাবার গুলো হচ্ছে বিভিন্ন রন্ধন প্রণালীর মিশ্র রূপ। ক্যালিফোর্নিয়া কুইজিন একটি ফিউশন কুইজিন যা ইতালি,  ফ্রান্স, মেক্সিকোর খাবার থেকে অনুপ্রাণিত এবং ইউরোপীয় ও পূর্ব এশীয় সজ্জায় সজ্জিত করে পরিবেশন করা হয় যেমন ক্যালিফোর্নিয়া পিৎজা। এরকম আরেকটি খাবারের উদাহরণ হচ্ছে টেক্স-মেক্স যা যুক্তরাষ্ট্রীয়,  মেক্সিকীয় এবং প্যাসিফিক রিম রন্ধনশৈলীর মিশ্র একটি রূপ। যুক্তরাজ্যে মাছ এবং চিপসকে প্রথমদিকের ফিউশন খাবার হিসেবে বিবেচনা করা হয় কারণ এটা তৈরির উপাদানসমূহ ইহুদি, ফরাসি,  বেলজীয় রন্ধনশৈলী থেকে নেওয়া হয়েছে।  অস্ট্রেলিয়াতে অভিবাসী স্রোত বৃদ্ধির সাথে সাথে মিশ্র রন্ধনপ্রণালী পূন: পূন: আবিষ্কৃত হতে থাকলো এবং বিভিন্ন ক্যাফে ও রেস্তোরাঁর প্রধান আকর্ষণে পরিণত হয়। আধুনিক অস্ট্রেলীয় ও এশীয় মিশ্র রেস্তোরাঁ যেমন “তেতসুয়া’’ বিশ্বের সেরা ৫০ রেস্তোরাঁর মধ্যে স্থান করে নিয়েছে। মিশ্র রন্ধনশৈলীর আরেকটি অনন্য দিক হচ্ছে নিত্য নতুন কৌশলের মাধ্যমে পুরাতন খাবার গুলোকে নতুন রূপে পরিবেশন করা হচ্ছে। এই ধরনের রেস্তোরাঁ গুলো আঞ্চলিক কুইজিন গুলো থেকে নতুন কৌশলের মাধ্যমে বহুপদের খাবার পরিবেশন করতে পারে। মালয়েশীয় খাবার গুলো মালয়, জাভা, চীনা, ভারতীয় রন্ধনশৈলী এবং থাই, পর্তুগীজ,  ওলন্দাজ ও ব্রিটিশ রন্ধনশৈলী থেকে সামান্য অনুপ্রাণিত।  আবার এমন অনেক খাবার আছে যা কোন কুইজিন থেকে আসেনি কিন্তু উপাদান ও স্বাদে অন্য রন্ধনশৈলীর মিল খুঁজে পাওয়া যায় তাকেও মিশ্র কুইজিনের অন্তর্গত ধরা হয়। উদাহরণস্বরূপ ট্যাকো পিৎজার সংগে ইতালীয় এবং মেক্সিকীয় রন্ধনশৈলীর দূর সম্পর্কীয় মিল লক্ষ্য করা যায়।  প্রেক্ষাপট  থাই রোষ্ট হাঁসের তরকারি কায়েং ফেত পেত ইয়াং হচ্ছে প্রথমদিককার ফিউশন কুইজিনের উদাহরণ যা আয়ুত্থায়া রাজত্বের সময়ে প্রচলিত হয়। এতে আছে থাই লাল তরকারি,  চীনা রোষ্ট হাঁস এবং পারস্যের আঙুর।  এই ধরনের রেস্তোরাঁর সফলতা বেশ কিছু বিষয়ের উপরে নির্ভর করে: ভোক্তার সাংস্কৃতিক বৈচিত্র্য ভোক্তার ভ্রমণপথ এবং অভিজ্ঞতা ভোক্তার খাবারের প্রতি আকর্ষণ এবং নতুন খাদ্য গ্রহণের প্রতি উদারতা। তথ্যসূত্র   বিষয়শ্রেণী:মিশ্র রন্ধনশৈলী
হিসাববিজ্ঞানে চলতি সম্পদ () বলতে এমন সব সম্পদকে বুঝায় যেগুলো একটি অর্থবছরের মধ্যে সহজেই নগদ অর্থে রূপান্তর করা যায় বা এক বছরের মধ্যেই এর উপযোগ শেষ হয়ে যায়।   সাধারণ চলতি সম্পদের মধ্যে রয়েছে নগদ, নগদ সমতুল্য সম্পদ, স্বল্পমেয়াদী বিনিয়োগ, প্রাপ্য হিসাব, স্টক ইনভেন্টরি এবং অগ্রীম ব্যয়সমূহ ইত্যাদি।J. Downes, J.E. Goodman, "Dictionary of Finance & Investment Terms", Barons Financial Guides, 2003; and J. G. Siegel, N. Dauber & J. K. Shim, "The Vest Pocket CPA", Wiley, 2005. সহজ কথায় অল্প সময়ের জন্য ধারণকৃত সম্পদকে চলতি সম্পদ বলে। ব্যবসার স্বাভাবিক অপারেটিং চক্রের মধ্যেই এই ধরনের সম্পদ নগদে আদায় করা যায় বা উপযোগ নিঃশেষ হয়ে যায়। উদ্বৃত্তপত্রে সম্পদগুলিকে সাধারণত চলতি সম্পদ এবং স্থায়ী সম্পদ অনুযায়ী শ্রেণীবদ্ধ করা হয়।Larry M. Walther, Christopher J. Skousen, "Long-Term Assets", Ventus Publishing ApS, 2009  চলতি অনুপাত গণনা করা হয় মোট চলতি সম্পদকে মোট চলতি দায় দ্বারা ভাগ করে। এটি প্রায়শই একটি কোম্পানির তারল্য নির্ণয়ের সূচক হিসাবে ব্যবহৃত হয়, যা কোম্পানিটির স্বল্পমেয়াদী দায় পূরণ করার ক্ষমতা নির্দেশ করে। চলতি সম্পদ এবং চলতি দায়ের মধ্যে পার্থক্যকে কার্যকরী মূলধন হিসাবে উল্লেখ করা হয়।  দ্রুত অনুপাত বা অ্যাসিড-টেস্ট অনুপাত একটি কোম্পানির  চলতি দায় অবিলম্বে পরিশোধের জন্য তার নগদ বা নগদসম সম্পদ ব্যবহার করার ক্ষমতা নির্দেশ করে।   তথ্যসূত্র   বিষয়শ্রেণী:সম্পদ (হিসাববিজ্ঞান) বিষয়শ্রেণী:হিসাববিজ্ঞান
দিল্লি লুট ছিল তৈমুর লং অর্থাৎ তৈমুরি সাম্রাজ্যের প্রতিষ্ঠাতা এবং দিল্লি সালতানাতের মধ্যে একটি যুদ্ধ। এটি ১৭ ডিসেম্বর ১৩৯৮ তারিখে সংঘটিত হয়েছিল এবং ৩ দিন স্থায়ী হয়েছিল এবং ১০০,০০০ এরও বেশি নাগরিকদের পাশাপাশি দিল্লির সেনাবাহিনীর গণহত্যার মাধ্যমে শেষ হয়েছিল।   পটভূমি  তৈমুর ১৩৭০ সালে ক্ষমতা অর্জন করেন, তিনি দ্রুত যুদ্ধে জড়িত হন এবং আশেপাশের অনেক দেশ জয় করেন। যখন তিনি পারস্য এবং ইরাক জয় করেন, তখন দিল্লি সালতানাতে একটি গৃহযুদ্ধ শুরু হয় এবং ১৩৯৮ সালের দিকে, সেখানে দুজন শাসক ছিলেন যারা নিজেদেরকে সুলতান বলে পরিচয় দিতেন: নাসির উদ্দীন মাহমুদ শাহ তুঘলক, ফিরোজ শাহ তুঘলকের নাতি যিনি দিল্লি থেকে শাসন করছিলেন এবং নাসির উদ্দীন নুসরাত শাহ তুঘলক, ফিরোজ শাহ তুঘলকের আরেক আত্মীয় যিনি দিল্লি থেকে কয়েক মাইল দূরে ফিরোজাবাদ থেকে শাসন করছিলেন। তৈমুর এই কথা শুনেছিলেন এবং তিনি ভারতের ধন-সম্পদের কথা জানতেন তাই দ্রুত দিল্লির দিকে চোখ ফেরান। তৈমুর তার পরবর্তী অভিযানের জন্য প্রস্তুতি ও সৈন্য সংগ্রহ শুরু করেছিলেন। যদিও তৈমুরের ভারতে শাসন করার বা ভারতীয় সাম্রাজ্যের আগ্রহের কোনো ইচ্ছা ছিল না, তবে তার অবশ্যই ভারতের বিপুল পরিমাণ সম্পদের প্রতি আগ্রহ ছিল।   ভারত আক্রমণ ১৩৯৮  ১৩৯৮ সালে, তৈমুর ভারত আক্রমণ করার জন্য ৯০,০০০ এরও বেশি সৈন্য সংগ্রহ করেছিলেন। ৩০ সেপ্টেম্বর ১৩৯৮ তারিখে তৈমুর সিন্ধু নদী পেরিয়ে তুলাম্বা পৌঁছান যেখানে তিনি শহরটিতে লুটতরাজ চালান এবং এর বাসিন্দাদের হত্যা করেন। পরে অক্টোবরে তিনি মুলতানে পৌঁছান এবং শহরটি দখল করেন। তার বেশিরভাগ আক্রমণ ভারতীয়দের দ্বারা কোন যুদ্ধ এবং প্রায় কোন প্রতিরোধের সম্মুখীন হয়নি, কারণ তারা ইতোমধ্যেই দুর্বল হয়ে পড়েছিল এবং সঠিকভাবে সংঘবদ্ধ হয়নি। বাম|থাম্ব| তৈমুর দিল্লির সুলতানকে পরাজিত করেন সুলতান নাসির-উদ-দিন মাহমুদ শাহ তুঘলক এবং মাল্লু ইকবাল তৈমুরের মুখোমুখি হওয়ার জন্য দিল্লিতে প্রস্তুতি নিয়েছিলেন, তাদের বাহিনী ছিল যুদ্ধের হাতি এবং যে হাতিদের দাঁতে ছিল বিষ মাখানো। কিন্তু তৈমুর একজন কৌশলবিদ ছিলেন এবং একটি পরিকল্পনা তৈরি করেছিলেন, তিনি তার পদাতিক বাহিনীর চারপাশে পরিখা খনন করেছিলেন, কারণ তিনি জানতেন যে ঘোড়ারা সহজেই হাতিদের ভয় পায়। বেশিরভাগ ক্ষেত্রেই সামরিক অধিনায়কেরা পদাতিক বাহিনীকে অশ্বারোহী বাহিনী থেকে রক্ষা করার জন্য পরিখা খনন করত কিন্তু তৈমুর তার বিপরীত কাজ করেছিল, যা তার সেনাবাহিনীর মনোবল বাড়িয়েছিল। তৈমুর আরও জানত যে হাতিরা সহজেই আতঙ্কিত হয়, তৈমুর উটের উপর খড় এবং কাঠ বোঝাই করে। প্রথমে উটগুলো ছুটে যায় যুদ্ধের হাতির দিকে। হাতিরা যখন আতঙ্কিত হচ্ছিল, তৈমুর এবং তার বাহিনী দাহ্য তরল ভরা পাত্র এবং আগুনের তীর নিক্ষেপ করতে শুরু করে। দিল্লির সেনাবাহিনী তাদের নিজস্ব হাতিগুলোর দ্বারাই বিষ আক্রান্ত হয়ে যায়, তৈমুর তখন তার প্রধান সেনাবাহিনীকে ছেড়ে দিয়েছিলেন এবং দিল্লির সেনাবাহিনীর উপর আক্রমণ চালায় এবং তৈমুরের ঘোড়সওয়াররা সুলতান নাসির-উদ-দিন মাহমুদ শাহ তুঘলকের সেনাবাহিনীর অবশিষ্টাংশ ধ্বংস করে দেয়। শহরটি ধ্বংসস্তূপে লুটতরাজ করা হয় এবং জনগণকে ক্রীতদাস করা হয়েছিল। সালতানাতের রাজধানী দিল্লী দখলের পর তৈমুরের প্রতি অসন্তুষ্ট জনগণ বিদ্রোহ শুরু করে। এ অবস্থা ৩ দিন ধরে চলে এবং সেনাবাহিনী "পাখিদের খাবার" হিসেবে পচনশীল মৃতদেহ ফেলে রাখে।   আরও দেখুন    ভাটনের দুর্গের পতন (১৩৯৮)  তৈমুরদের বিজয় এবং আক্রমণ   টীকা    তথ্যসূত্র   বিষয়শ্রেণী:তৈমুর
ফ্রান্সিস কিসলিং (জন্ম ১৫ই জুন ১৯৪৩) ধর্ম, প্রজনন এবং নারী অধিকারের ক্ষেত্রে একজন কর্মী। তিনি স্বাস্থ্য, নৈতিকতা এবং সামাজিক নীতি কেন্দ্রের সভাপতি। তিনি ১৯৮২ থেকে ২০০৭ সাল পর্যন্ত ক্যাথলিক ফর চয়েসের (১৯৭৩ সালে প্রতিষ্ঠিত) সভাপতি ছিলেন, এরপর তিনি জন ও'ব্রায়েনের হাতে দায়িত্ব তুলে দেন। তিনি এখন পেনসিলভানিয়া বিশ্ববিদ্যালয়ের বায়োএথিক্স সেন্টারে এবং মেক্সিকো সিটির ইউএনএএম-এর ইনস্টিটিউটো ডি ইনভেস্টিগাসিওনেস ফিলোসোফিকাস- এ একজন পরিদর্শক অধ্যাপক। তিনি দ্য নেশন এবং দ্য হাফিংটন পোস্টে নিয়মিত অবদান রাখেন। ২০০৩ সালে রবিন মরগান দ্বারা সম্পাদিত সিস্টারহুড ইজ ফরএভার: দ্য উইমেনস অ্যান্থোলজি ফর এ নিউ মিলেনিয়াম, নৃত্যকথায় "ভ্যাটিক্যানের বিরুদ্ধে নাচ" অংশটিতে অবদান রেখেছিলেন।    জীবনের প্রথমার্ধ  কিসলিংয়ের জন্মনাম ছিল ফ্রান্সিস রোমানস্কি। তিনি ১৯৪৩ সালে নিউ ইয়র্ক সিটিতে একটি পোলিশ শ্রমিক-শ্রেণীর পরিবারে টমাস এবং ফ্লোরেন্স রোমানস্কির (বিবাহপূর্ব রিনকিউইচ) ঘরে জন্মগ্রহণ করেন। New York Times, 27 Feb. 2007 retrieved 12-31-08 পাঁচ বছর পর, আরেকটি মেয়ে হওয়ার পর, তাঁর মা বিবাহ বিচ্ছেদ করে পরে চার্লস কিসলিং নামে একজনকে বিয়ে করেছিলেন, এর পরে তাঁর আরও দুটি সন্তানের জন্ম হয়েছিল।  ক্যাথলিক স্কুলের প্রব্রাজিকাদের দ্বারা অনুপ্রাণিত হয়ে, ফ্রান্সিস ১৯৬০-এর দশকের গোড়ার দিকে ১৯ বছর বয়সে একটি কনভেন্টে যোগ দিয়েছিলেন, কিন্তু মাত্র ছয় মাস পরে তিনি চলে যান এবং নিউ স্কুলে ভর্তি হন।    গর্ভপাত অধিকার সক্রিয়তা  কিসলিং ১৯৬০-এর দশকে নারী আন্দোলনে সক্রিয় হয়ে ওঠেন। ১৯৭০ সালে, নিউ ইয়র্কে গর্ভপাত বৈধ হওয়ার পর, তাঁকে পেলহামে একটি গর্ভপাত ক্লিনিক পরিচালনা করতে বলা হয়েছিল, যা তিনি গ্রহণ করেছিলেন।   ১৯৭৭ সালে তিনি জাতীয় গর্ভপাত ফেডারেশনের প্রতিষ্ঠাতা সভাপতি নিযুক্ত হন।  ১৯৭৮ সালে তিনি একটি ফ্রি চয়েসের জন্য ক্যাথলিক বোর্ডে যোগদান করেন এবং ১৯৮২ সালে তিনি সভাপতির দায়িত্ব গ্রহণ করেন - ২০০৭ সালে তাঁর অবসর গ্রহণের আগে পর্যন্ত তিনি ২৫ বছর ধরে সেই পদে অধিষ্ঠিত ছিলেন   তিনি গর্ভনিরোধ এবং গর্ভপাতের জন্য জনসাধারণের দানকে সমর্থন করেন এবং এলেন ফ্রাঙ্কফোর্টের সাথে রোজি : দ্য ইনভেস্টিগেশন অফ আ রংফুল ডেথ- এর সহ-লেখক। Catholic for a Free Choice press release    কিসলিং ২০০৭ - ২০০৮ র‌্যাডক্লিফ ইনস্টিটিউট ফেলোশিপ প্রোগ্রামের একজন ফেলো ছিলেন, এটি হার্ভার্ড বিশ্ববিদ্যালয়ের র‌্যাডক্লিফ ইনস্টিটিউট ফর অ্যাডভান্সড স্টাডির একটি অংশ। বাসভবনে থাকাকালীন তাঁর প্রজেক্ট ছিল একটি বই, হাউ টু থিঙ্ক অ্যাবউট অ্যাবরশন: প্রো-চয়েস রিফ্লেকশনস অন রাইটস অ্যান্ড রেসপনসিবিলিটি ।  তিনি বর্তমানে ইউনিভার্সিটি অফ পেনসিলভানিয়া সেন্টার ফর বায়োএথিক্সের একজন পরিদর্শক অধ্যাপক।    তথ্যসূত্র    বহিঃসংযোগ    ইউনাইটেড স্টেটস ন্যাশনাল লাইব্রেরি অফ মেডিসিন: গাইড টু ওরাল হিস্ট্রি ইন মেডিসিন অ্যান্ড দ্য হেলথ সায়েন্সেস  বিষয়শ্রেণী:জীবিত ব্যক্তি বিষয়শ্রেণী:পোলীয় বংশোদ্ভূত মার্কিন ব্যক্তি বিষয়শ্রেণী:পেনসিলভেনিয়া বিশ্ববিদ্যালয়ের শিক্ষক বিষয়শ্রেণী:১৯৪৩-এ জন্ম বিষয়শ্রেণী:মার্কিন গর্ভপাত-অধিকার কর্মী
হাঁথিয়াল জেলা উত্তর পূর্ব ভারতে অবস্থিত মিজোরাম রাজ্যের ১১ টি জেলার একটি জেলা। এই জেলাটি ২০১৯ খ্রিস্টাব্দের ৩রা জুন তারিখে লুংলেই জেলার পূর্ব দিকর অংশ থেকে গঠিত হয়েছিল। জেলার সদর দপ্তর হাঁথিয়ালে অবস্থিত।  ইতিহাস ১৯৯৮ থেকে ২০১৮ অবধি প্রায় বিশ বছর যাবৎ হাঁথিয়ালের বাসিন্দারা তাদের জন্য নতুন হাঁথিয়াল জেলার দাবি করছিলেন। ২০০৯ খ্রিস্টাব্দে এ কারণে একটি সংস্থাটি তৈরি করা হয় এবং তার নাম দেওয়া হয় হাঁথিয়াল জেলা কার্যক্রম দাবি সংগঠন। এই সংগঠনটি হাঁথিয়াল থেকে আইজল অবধি পদযাত্রা ছাড়াও একাধিক কার্যক্রম করে। অনশন, বন্ধ, হরতাল, মিটিং-মিছিল, জনমত সংগ্রহ  করে তারা রাজ্যের মুখ্যমন্ত্রীর কাছে তাদের দাবিপত্র পেশ করেন। ,, ওই একই সময়ে ৫৪ নম্বর জাতীয় সড়ক অবরোধ করে  তারা মিজোরামের মুখ্যমন্ত্রীর সাথে দফায় দফায় বৈঠক করেন।  মিজোরাম সরকার ৩রা জুন ২০১৯ খ্রিস্টাব্দে একটি বিজ্ঞপ্তি জারি করে হাঁথিয়ালে‌ জেলা ডেপুটি কমিশনারের দপ্তর নির্মাণের নির্দেশ দেন। এরপর থেকে হাঁথিয়াল একটি পূর্ণাঙ্গ জেলার মর্যাদা পায় এবং হাঁথিয়াল শহরে নতুন সদর গঠন করা হয়। সরকারিভাবে নবগঠিত হাঁথিয়াল‌ জেলায় ১৮ই অক্টোবর দীর্ঘ কুড়ি বছর সংগ্রামের পর প্রাপ্ত নতুন জেলার উদ্‌যাপন করা হয়।    বিভাগ ও জনমিতি  জেলাটিতে মোট তিনটি বিধানসভা কেন্দ্র রয়েছে, সেগুলি হল যথাক্রমে দক্ষিণ তুইপুই, লুংলেই উত্তর এবং লুংলেই পূর্ব। সমগ্র জেলায় মোট ২৭ টি জনবসতিপূর্ণ শহর এবং গ্রাম রয়েছে। জেলাটিতে মোট পরিবারের সংখ্যা ৫,৮৪৬ টি যেখানে ২৮,৪৬৮ জন মানুষ বাস করেন। জেলাটিতে পুরুষ সংখ্যা ১৪,২০৮ ‌জন এবং নারীর সংখ্যা ১৪,২৬০ জন। জেলা সদর হাঁথিয়ালে‌ রয়েছে ১,৫৪৮ টি পরিবার, যেখানে ৭,১৮৭ জন মানুষ বাস করেন। .  পরিবহন হেলিকপ্টার কর্পোরেশন অভ ইন্ডিয়া পবন হংস রাজধানী আইজল থেকে হাঁথিয়াল পর্যন্ত একটি হেলিকপ্টার পরিষেবা চালু করেছে।  আইজল থেকে হাঁথিয়াল পর্যন্ত ৫৪ নং জাতীয় সড়ক দিয়ে মোট সড়ক দূরত্ব ১৭২ কিলোমিটার, এই পথে বাস, জিপগাড়ি, ম্যাক্সি ক্যাব প্রভৃতি প্রাত্যহিক পরিষেবা দান করে।   ভূগোল হাঁথিয়াল জেলার উত্তর দিকে রয়েছে সেরছিপ জেলা, দক্ষিণ দিকে রয়েছে সাইহা জেলা এবং‌ পশ্চিম দিকে রয়েছে লুংলেই জেলা। জেলাটির পূর্ব দিকে রয়েছে ভারত-মিয়ানমার আন্তর্জাতিক সীমান্ত।  তথ্যসূত্র  বিষয়শ্রেণী:মিজোরামের জেলা
আয়ারল্যান্ড পুরুষ ক্রিকেট দল ২০২৩ সালের জানুয়ারি মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য জিম্বাবুয়ে সফর করে। ২০২২ সালের ডিসেম্বর মাসে সফরের সূচি নিশ্চিত করা হয়। সিরিজের সব ম্যাচ হারারে স্পোর্টস ক্লাব মাঠে অনুষ্ঠিত হয়।  টি২০আই সিরিজে জিম্বাবুয়ে ২–১ ব্যবধানে জয়লাভ করে। ওডিআই সিরিজটি ১–১ সমতায় শেষ হয়।  দলীয় সদস্য ওডিআইটি২০আইওডিআইটি২০আই ক্রেইগ আরভাইন (অধি.)  ইনোসেন্ট কাইয়া   ওয়েলিংটন মাসাকাদজা  ওয়েসলি মাধেভেরে  ক্লাইভ মাদান্দে (উই.)  গ্যারি ব্যালেন্স  চামুনোরোয়া চিবাবা  তাদিওয়ানাশে মারুমানি (উই.)  তেন্দাই চাতারা  ব্র্যাডলি এভানস   ব্র্যান্ডন মাভুতা  ভিক্টর নিয়াউচি  রায়ান বার্ল  রিচার্ড ন্‌গারাভা   সিকান্দার রাজা ক্রেইগ আরভাইন (অধি.)  ইনোসেন্ট কাইয়া   ওয়েলিংটন মাসাকাদজা  ওয়েসলি মাধেভেরে  ক্লাইভ মাদান্দে (উই.)  গ্যারি ব্যালেন্স  টনি মুনিয়োংগা   তাদিওয়ানাশে মারুমানি (উই.)  তেন্দাই চাতারা  ব্র্যাডলি এভানস   ভিক্টর নিয়াউচি  রায়ান বার্ল  রিচার্ড ন্‌গারাভা   লুক জংওয়ে  শন উইলিয়ামস অ্যান্ড্রু ব্যালবার্নি (অধি.)  অ্যান্ডি ম্যাকব্রাইন  কার্টিস ক্যাম্ফার  গ্যারেথ ডেলানি   গ্রাহাম হিউম   জর্জ ডকরেল  জশুয়া লিটল  টাইরোন কেন  পল স্টার্লিং  ব্যারি ম্যাকার্থি  মারে কামিন্স   মার্ক অ্যাডেয়ার   লোরকান টাকার (উই.)  স্টিফেন ডোহেনি (উই.)  হ্যারি টেক্টর  অ্যান্ড্রু ব্যালবার্নি (অধি.)  কার্টিস ক্যাম্ফার  গ্যারেথ ডেলানি   গ্রাহাম হিউম   জর্জ ডকরেল  টাইরোন কেন  নিল রক (উই.)  ফিওন হ্যান্ড   বেন হোয়াইট   ব্যারি ম্যাকার্থি  মার্ক অ্যাডেয়ার   রস অ্যাডেয়ার   লোরকান টাকার (উই.)  স্টিফেন ডোহেনি (উই.)  হ্যারি টেক্টর  সিরিজ শুরু হওয়ার আগে আয়ারল্যান্ডের টি২০আই দলে লোরকান টাকারের পরিবর্তে রস অ্যাডেয়ারকে নেয়া হয়। ওডিআই সিরিজের প্রথম ম্যাচ শেষ হওয়ার পর অ্যান্ড্রু ব্যালবার্নি চোটের কারণে আয়ারল্যান্ড দল থেকে ছিটকে গেলে পল স্টার্লিংকে সিরিজের বাকি সময়ের জন্য আয়ারল্যান্ডের ওডিআই দলের অধিনায়ক মনোনীত করা হয় ও মারে কমিনসকে দলে যোগ করা হয়।  টি২০আই সিরিজ ১ম টি২০আই  ২য় টি২০আই  ৩য় টি২০আই  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা বিষয়শ্রেণী:২০২৩-এ জিম্বাবুয়ের ক্রিকেট বিষয়শ্রেণী:২০২৩-এ আইরিশ ক্রিকেট বিষয়শ্রেণী:আয়ারল্যান্ড ক্রিকেট দলের জিম্বাবুয়ে সফর
১৭৬১ সালের ব্রিটিশ সাধারণ নির্বাচন ১৭০৭ সালে ইংল্যান্ডের পার্লামেন্ট এবং স্কটল্যান্ডের পার্লামেন্টের একীভূত হওয়ার পর তলব করা গ্রেট ব্রিটেনের দ্বাদশ পার্লামেন্টের হাউস অফ কমন্সে সদস্যদের নির্বাচিত করে। রাজা তৃতীয় জর্জের সিংহাসনে আরোহণের পর এটিই প্রথম সংসদ নির্বাচিত হয়েছিল। তৃতীয় জর্জ সরকারে টোরিদের নিয়োগের প্রচলিত নিষেধাজ্ঞা তুলে নেওয়ার পরেও এটি ছিল প্রথম নির্বাচন। রাজা প্রধানমন্ত্রী ডিউক অফ নিউক্যাসলকে হুইগ প্রার্থীদের নির্বাচনে অর্থায়নের জন্য জনসাধারণের অর্থ ব্যবহার করতে বাধা দিয়েছিলেন কিন্তু নিউক্যাসল তার মন্ত্রিত্ব একটি আরামদায়ক সংখ্যাগরিষ্ঠতা নিশ্চিত করার জন্য তার ব্যক্তিগত ভাগ্য ব্যবহার করেছিলেন।  যাইহোক টোরিদের বিচ্ছিন্ন হওয়ার ফলে তাদের নিষেধাজ্ঞার অবসানের ফলে তাদের ব্যক্তিগত অগ্রগতির নতুন সুযোগ প্রদান করা হয় এবং নতুন রাজার প্রতি তারা যে আনুগত্য অনুভব করেছিল যার ফলে তারা বিচ্ছিন্ন হয়ে পড়েছিল, নিউক্যাসলের সমর্থকদের একত্রে থাকার জন্য সামান্য উদ্দীপনা ছিল। হুইগ মতাদর্শ থেকে যা বেঁচে ছিল তা পার্টির সংহতি বজায় রাখার জন্য যথেষ্ট বাধ্যতামূলক ছিল না এবং তারা অভিজাত ম্যাগনেটদের নেতৃত্বে বেশ কয়েকটি দ্বন্দ্বমূলক দলে বিভক্ত হয়েছিল। এটি রাজনৈতিক অস্থিতিশীলতায় অবদান রেখেছিল যা ১৭৭০ সাল পর্যন্ত স্থায়ী হয়।  মাত্র ৪৮টি আসনে প্রতিদ্বন্দ্বিতা করা হয়েছিল। এই নির্বাচনটি ব্রিটিশ ইতিহাসে সবচেয়ে কম প্রতিদ্বন্দ্বিতার একটি ছিল। ১৮৩২ সাল পর্যন্ত এটিই শেষ সময় ছিল যখন টোরিরা ২০০ এরও কম আসন অর্জন করেছিল।   ফলাফল  300x300পিক্সেল  তথ্যসূত্র   Footnote to Table 5.02 British Electoral Facts 1832–1999, compiled and edited by Colin Rallings and Michael Thrasher (Ashgate Publishing Ltd 2000).  বিষয়শ্রেণী:গ্রেট ব্রিটেনের সংসদ নির্বাচন
ন্যাশনাল লেবার অর্গানাইজেশন, যা ন্যাশনাল লেবার নামেও পরিচিত, ১৯৩১ সালে ব্রিটেনে জাতীয় সরকারের সমর্থকদের দ্বারা গঠিত হয়েছিল যারা লেবার পার্টি থেকে এসেছিল। এর নেতা ছিলেন রামসে ম্যাকডোনাল্ড (১৯৩১-১৯৩৭) এবং তার ছেলে ম্যালকম ম্যাকডোনাল্ড (১৯৩৭-১৯৪৫)।  সবচেয়ে বিশিষ্ট সদস্য ছিলেন প্রধানমন্ত্রী রামসে ম্যাকডোনাল্ড। ন্যাশনাল লেবার সংসদীয় প্রার্থীদের পৃষ্ঠপোষকতা করেছিল, কিন্তু নিজেকে একটি রাজনৈতিক দল বলে মনে করেনি কারণ এটির সমর্থনকারী সরকারের নীতি থেকে আলাদা কোনো নীতি ছিল না।   তথ্যসূত্র   বিষয়শ্রেণী:শ্রমিক দল (যুক্তরাজ্য) এর বিচ্ছিন্ন দল   বিষয়শ্রেণী:১৯৩১-এ প্রতিষ্ঠিত রাজনৈতিক দল বিষয়শ্রেণী:১৯৪৫-এ বিলুপ্ত রাজনৈতিক দল বিষয়শ্রেণী:যুক্তরাজ্যের বিলুপ্ত সামাজিক গণতান্ত্রিক দল